Na temelju članka 18. stavka 1. i 2. Zakona o Hrvatskoj gorskoj službi spašavanja («Narodne novine» broj 79/06 i 110/15) i članka 32.Statuta Općine Kistanje („Službeni vjesnik Šibensko-kninske županije“, broj 08/09 , 15/10, 4/13, 2/18) Općinsko vijeće Općine Kistanje na sjednici održanoj dana prosinca 2018. godine, donijelo je

P R O G R A M

javnih potreba za obavljanje djelatnosti Hrvatske gorske službe spašavanja – Stanice Šibenik za 2019. godinu

Članak 1.

Programom javnih potreba za obavljanje djelatnosti Hrvatske gorske službe spašavanja – Stanice Šibenik za 2019. godinu, a na temelju zajednički utvrđenog interesa Općine Kistanje i Hrvatske gorske službe spašavanja - Stanice Šibenik kao temeljne operativne snage sustava civilne zaštite, u Proračunu Općine Kistanje za 2019. godinu osiguravaju se sredstva u iznosu od 5.000,00 kuna.

Članak 2.

Sredstva iz članka 1. ovog Programa namijenjena su za financiranje redovite djelatnosti Hrvatske gorske službe spašavanja u skladu s člankom 5. Zakona o Hrvatskoj gorskoj službi spašavanja, a sve prema planu utroška sredstava Hrvatske gorske službe spašavanja – Stanice Šibenik, odnosno aktivnosti predviđene njihovim Programom.

Članak 3.

 Sredstva iz članka 1. ovog Programa utrošit će se kako slijedi:

|  |  |  |
| --- | --- | --- |
| STAVKA | OPIS TROŠKA | UKUPNO/KN |
| 1. | Osiguranje spremnosti i pripravnosti | 1.000,00 |
| 2. | Razvoj djelatnosti obuka i izgradnja ljudskih kapaciteta | 1.000,00 |
| 3. | Razvoj tehničko-tehnološke opremljenosti | 1.000,00 |
| 4. | Akcije potraga i spašavanja | 1.000,00 |
| 5. | Preventiva i edukacija | 1.000,00 |
| UKUPNO |   5.000,00 |

Članak 4.

Sredstva iz članka 1. i 3. ovog Programa uplaćuju se na žiro račun Hrvatske gorske službe spašavanja– Stanice Šibenik.

Članak 5.

Hrvatska gorska služba spašavanja – Stanica Šibenik dužna je Općini Kistanje podnijeti godišnje izvješće o izvršenju programa i projekata te utrošku sredstava u roku 60 dana od isteka poslovne godine.

Članak 6.

 Ovaj Program stupa na snagu osmog dana od dana objave u „Službenom vjesniku Šibensko-kninske županije“, a primjenjuje se od 01.01.2019. godine.

KLASA: 810-01/18-01/

URBROJ: 2182/16-01-18-1

OPĆINSKO VIJEĆE OPĆINE KISTANJE

Predsjednik Općinskog vijeća

Marko Sladaković